# SUNDHEDSLOVSRAPPORT

# Formål

Sundhedslovsrapport hænger sammen med integrationen til den faste planlagte medicin i Nexus. Rapporten har som formål at vise de medicinopgaver der kommer fra integrationen med Nexus samt status på disse.

Medicinopgaverne fra Nexus får tagget Sundhedslov, som af nogle anvendes i forbindelse med andre opgaver i Sekoia. Dermed vil Sundhedslovsrapporten vise de medicinopgaver der kommer fra integrationen til Nexus og de opgaver der er oprettet i Sekoia med typen sundhedslov.

Rapporten indeholder følgende informationer omkring opgaven:

* **Dato**
* **Borgeren**
* **CPR-nr**
* **Opgavetitel:** Opgaverne fra Nexus vil hedde ”Medicinadministration: Doseret/dosisdisp. Medicin” og ”Medicinadministration: Andre dispenseringsformer”.
* **Opgavebeskrivelse:** På de to opgavetyper fra Nexus vil der ikke være en opgavebeskrivelse, da informationerne i ser på opgaverne ude på skærmene kommer fra Nexus. Der vil kun være en opgavebeskrivelse i Rapporten hvis det er en opgave i har tildelt til borgeren i Sekoia og efterfølgende har tilføjet en beskrivelse.
* **Forventet udførelsestid:** Udførelsestiden på opgaverne fra Nexus er fastlagte og kan ikke ændres. ”Medicinadministration: Doseret/dosisdisp. Medicin” er sat til 5 min. og ”Medicinadministration: Andre dispenseringsformer” er sat til 15 min. På opgaver oprettet i Sekoia med typen Sundhedslov kan udførelsestiden angives ift. opgaven hos den enkelte borger.
* **Tilstand:** Viser om opgaven i Sekoia er udført eller uberørt.

Ønsker at I at vide hvilken medarbejder der har berørt eller aflyst en bestemt opgave skal denne information findes i Nexus.

# Sådan henter du Rapporten:

1. Log på Sekoia administrationen fra computeren
2. Vælg hvilken eller hvilke borgere du ønsker at hente en rapport for øverst under ”Vælg borgere”
3. Vælg ”Opgaver” i menuen til venstre og herefter Sundhedslovsrapport
4. Vælg den måned du ønsker at hente rapport for
5. Vælg om rapporten skal hentes som Excel eller CSV-fil (se billede 1 nedenfor)
6. Tryk download hvorefter rapport kommer i bunden af skærmen. Når du trykker på denne åbnes rapporten i Excel (se billede 2 nedenfor)

Billede 1:

Billede 2: 